"Сокко тонып jÿрзен, сокко ло тонорын, арыдым-чыладым дезен, арып ла чылап ла jурерин, орыдым деп jатсан, jадарын. Бис андый болбос керек. Иштер керек бистерге, коп иштер керек, адару чылап.Алтай албаты бойынча чыдамкай албаты. Европада 7 jашту бала компьютерди иштедип алат, jе бистин балдар андый технологиядан чочыр. Поездте jурзем орус бала сайттарда казынып планшету иштенет, jанында кара бала отурып jазап аjыктап  кайкайт. Андый айалгаларды корзом öлöр кÿним келер. Европада бала чыгарда ла алдында компьютер болгон до, а бистин ороондо балага кем оны кöргÿскен? Аайы-бажын кем jартаган? Кем уреткен? Биске оны кемде jартабай jат, бис бойыстын ла jолысла, бойыс ла суружип jÿруп jадыс. Бистерди анан тенек ле деп корор.Чынын айтса бистин баштарыс тын иштеп jат. Бис олор jаштан ала уренип турган немени, эки jылдын туркунына уренип, алып  jадыс. 
       Алтай албатыда озум jок ине. Бир jерде туруп калдыс. Беш jыл кайра келеримде кандый болгон, андыйла. Эмди öйдö  кижинин   бажы канча кире иштеп турганын кöрöр. Чындыкты апарар керек. Мекеге кирбес керек. Меке биске кереги jок. Акча (взятка) албас  керек ол кижини бузар. Кöксин, санаазын, кöрÿм -шÿÿлтезин солып, ÿрер. 
Алтайды кöрзöм улус аракы ичип, jерге толонып jадыры. 5 jыл кайра андый ла болгон. Карындаштарыс-алтайлар шыралап jат,деп сананадым. 80 jашту кижи ичет, 60 да jашту кижи ичип, толонот. Оны ÿзе jаш балдарыс кöрöт ине. Иш jок улуста, онын учун андый. 15 jыл кайра Астанада болорымда база андый болгон, jе эмди андый улустар кöзиме кöрÿнбей jат. Бастыразы иштеп jат, иш кöп, аракыга  бош jок. Бу турган jашöскÿрим айлар керек öзÿп jаткан балдардын, чыдап jаткан ÿйенин алдына кÿски болуп турганын. Бастыра огош балдар бу jашоскуримдоон коруп jат. Бастыразы олордын кылыгын аjыктап jат. Jаш ÿйе кандый болор, келер балдар андый ла болор. 

Алтай бала кандый бир jакшыны  билер болзон  jаныскан билимди сугып алала jÿрбе, бастыра алтай балдарга, албатыга jарта,  ÿлеш. Тура албаты биске нениде айтпай jат. Бис бойысла суружип, озуп jадыс. Бойы бойыска болужар керек. 
Башты кöдÿрип кöпти билерге албаданыгар, албатыларла таныжып, тура jерге барып, ÿредÿ алып, jадын-jÿрÿмди  тÿндештирип, башказын кöрÿп, албатыга келип болуш этсе jакшы инее. Сен санаалу, ÿредÿлÿ болзон  кандый бир орыс сеге келер не. «Бу алтай кижи jакшы билер, бу кижинин кöкси де бай, бу онду, аайлу-башту кижи. »-деп, айдар.  
Бир кезик улус албатынын  акчазын урдап, албаты кöрбöй jат деп сананат, jе чынынча бис ÿзе билерис. Андый неме  кайдала бар.   Албатыны кемjуге (в рамки) кидирип салган  болзо, албаты бойы бурулу, ненин учун бой ол кемjуге кирип jат. " (Бирде тузеду jок, айылчы кижинин эрмек-куучыны.)